கேள்வி: மங்கோலியர்களின் இந்தியப் படையெடுப்பு (1297-1298) - மங்கோலிய தாக்குதல்கள் குறித்து விரிவாக சொல்லுங்கள்.
பதில்: மங்கோலிய சகதை கானேடானது தில்லி சுல்தானகத்தின் மீது 1241, 1245, 1257, மற்றும் 1285 ஆகிய ஆண்டுகள் உட்பட பல தடவை முற்றுகைகளை நடத்தியது. அலாவுதீன் கல்ஜிக்கு முன்னர் ஆட்சி செய்த ஜலாலுதீன் மங்கோலிய தாக்குதல்களை எதிர்கொண்டார். அவற்றை அவர் தடுத்தார். அலாவுதீனின் ஆட்சியின்போது மங்கோலியர்கள் இந்தியா மீது மீண்டும் படையெடுத்தனர். முந்தைய படையெடுப்புகளை ஒப்பிடும்போது இவை பெரிய அளவில் நடத்தப்பட்ட படையெடுப்புகளாக இருந்தன. இப்படையெடுப்புகளில் ஆரம்பகால படையெடுப்புகள் மங்கோலிய ஆட்சியாளரான துவாவால் ஆணையிடப்பட்டது. தனது நோயன் காதரை இந்தியாவுக்கு 1,00,000 வீரர்களை கொண்ட வலிமையான படையுடன் துவா அனுப்பினார். 1297-98 ஆம் ஆண்டின் குளிர்காலத்தில் அலாவுதீன் கல்ஜியால் ஆளப்பட்ட தில்லி சுல்தானகத்தின் பகுதியான பஞ்சாப் மீது தாக்குதல் நடத்திய காதர் அதனைச் சூறையாடினார். அலாவுதீனின் அவையிலிருந்த அமீர் குஸ்ரா என்கிற காலவரிசையாளர், மங்கோலியர்கள் இந்தியாவை சுலைமான் மலைகளை கடந்ததன் மூலம் அடைந்ததாக குறிப்பிட்டுள்ளார். பஞ்சாபின் முக்கியமான நதிகளை கடந்த மங்கோலியர்கள் கோகர் கிராமங்களை எரித்தனர். கசூர் வரை முன்னேறி வந்த மங்கோலியர்கள் அங்கிருந்த வீடுகளை அழித்தனர். குஸ்ராவின் கூற்றுப்படி வீடுகளை எரித்த போது ஏற்பட்ட வெளிச்சமானது நகரத்தின் புறநகர் பகுதியில் இருந்து பார்த்தபோது கண்களுக்கு புலப்படும் வகையில் இருந்தது.